17.1.2022
SK
Úradný vestník Európskej únie
C 24/19
Účastníci konania pred vnútroštátnym súdom Navrhovateľka v konaní o opravnom prostriedku: Taxi Horn Tours BV Odporkyne v konaní o opravnom prostriedku: Gemeente Weert, Gemeente Nederweert, Touringcars VOF
Prejudiciálne otázky 1.
Ak majú spolupracujúce osoby (fyzické a/alebo právnické osoby) spoločný podnik (v tomto prípade vo forme verejnej obchodnej spoločnosti), — musí v takom prípade každá zo spolupracujúcich osôb zvlášť odovzdať jednotný európsky dokument pre obstarávanie alebo — musí odovzdať jednotný európsky dokument pre obstarávanie každá zo spolupracujúcich osôb a ich spoločný podnik každý za seba alebo — musí jednotný európsky dokument pre obstarávanie odovzdať iba spoločný podnik? 2.
Záleží pritom na tom, — či je spoločný podnik dočasným alebo nie dočasným (trvalým) podnikom, — že samotné spolupracujúce osoby sú podnikatelia, — že spolupracujúce osoby prevádzkujú vlastný podnik, ktorý je porovnateľný so spoločným podnikom, v každom prípade je aktívny na tom istom trhu, — že spoločný podnik nie je právnickou osobou, — že spoločný podnik však môže mať vlastný (od majetku spoločníkov oddelený) majetok (podliehajúci ručeniu), — či je spoločný podnik podľa vnútroštátneho práva oprávnený zastupovať spolupracujúce osoby pri odpovedaní na otázky v jednotnom európskom dokumente pre obstarávanie, — že podľa vnútroštátneho práva v prípade verejnej obchodnej spoločnosti spoločníci preberajú na seba povinnosti zo zákazky a spoločne a nerozdielne ručia za splnenie týchto povinností (a teda nie samotná verejná obchodná spoločnosť)? 3.
Ak má význam viacero faktorov uvedených v druhej otázke, aký je vzájomný vzťah týchto faktorov?
Majú niektoré faktory väčší význam ako iné faktory alebo dokonca rozhodujúci význam? 4.
Je to tak, že v prípade spoločného podniku sa potom v každom prípade vyžaduje samostatný jednotný európsky dokument pre obstarávanie spolupracujúcej osoby, keď sa na realizovanie zákazky majú použiť (aj) prostriedky, ktoré patria k vlastnému podnikaniu tejto osoby (ako je personál a prevádzkové prostriedky)? 5.
Musí spoločný podnik spĺňať určité požiadavky na to, aby mohol byť považovaný za individuálny podnik?
Ak áno, o aké požiadavky ide?
Návrh na začatie prejudiciálneho konania, ktorý podal Raad van State (Holandsko) 18. októbra 2021 – K. R., ďalší účastník konania: Staatssecretaris van Justitie en Veiligheid (Vec C-637/21) (2022/C 24/25) Jazyk konania: holandčina Vnútroštátny súd, ktorý podal návrh na začatie prejudiciálneho konania Raad van State